

**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΔΕΥΤΕΡΑ 25 ΑΥΓΟΥΣΤΟΥ 2025**

**...............................................................**

**07:00 ΤΑΞΙΔΕΥΟΝΤΑΣ ΜΕ ΤΗ ΜΑΓΙΑ (Ε) Κ8 W**

**Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.**

**«Ισπανία, Σαντιάγο ντε Κομποστέλα» - A' Μέρος**

Ένα ταξίδι στον Βορρά της Ισπανίας, ένα ταξίδι κατά μήκος του προσκυνηματικού δρόμου του Αγίου Ιακώβου της Κομποστέλα, που αποτελεί ένα από τα τρία μεγαλύτερα προσκυνήματα του καθολικού κόσμου, μαζί μ’ αυτά της Ρώμης και της Ιερουσαλήμ.

Τον Μεσαίωνα, εκατοντάδες χιλιάδες άνθρωποι απ’ όλη την Ευρώπη, πεζοί ή έφιπποι κατευθύνονταν, ακολουθώντας διάφορους δρόμους, στην πιο απομακρυσμένη χριστιανική κτίση, το ιβηρικό Φινιστέρε, σε μια επίπονη συμβολική διάσχιση.

Σήμερα, πάνω από 100.000 προσκυνητές, από 100 διαφορετικές χώρες κάνουν την ίδια διαδρομή, με τα πόδια ή με ποδήλατο για να εκπληρώσουν το τάμα τους στον Σαντιάγο ντε Κομποστέλα.

Για τον καθένα, θρησκευόμενο ή και άθεο, η σωματική αυτή καταπόνηση έχει διαφορετικό σκοπό. Ο καθένας, ακολουθεί τον δρόμο του…

Η Μάγια Τσόκλη ακολουθεί τη γαλλική διαδρομή, που διασχίζει μερικές από τις σημαντικότερες πόλεις και τα ωραιότερα τοπία της βόρειας Ιβηρικής, ανακαλύπτοντας στην πορεία παραδόσεις, φιέστες και τη μεγάλη και περίπλοκη Ιστορία της Ισπανίας, από τις απαρχές του χρόνου έως τις μέρες μας.

**«Ισπανία, Σαντιάγο ντε Κομποστέλα» - Β' Μέρος**

Το ταξίδι της Μάγιας Τσόκλη στη βόρεια Ισπανία συνεχίζεται, κατά μήκος ενός μεγάλου Προσκυνήματος που καλεί πιστούς από κάθε γωνιά του Καθολικού κόσμου.

Από τα γαλλοϊσπανικά σύνορα στα Πυρηναία μέχρι το ακρωτήρι Φινιστέρε στον Ατλαντικό, δεκάδες χιλιάδες προσκυνητές ακολουθούν το Καμίνο ντε Σαντιάγο ντε Κομποστέλα σε μια επίπονη συμβολική διάσχιση.

Οι περισσότεροι εκπληρώνουν το τάμα τους, που δεν είναι πάντα θρησκευτικό, με τα πόδια ή με ποδήλατο.

Η Μάγια Τσόκλη συντροφιά με την ακαδημαϊκό, ελληνίστρια και διερμηνέα Αλίθια Bιγιάρ, διασχίζει μεσαιωνικούς οικισμούς και πόλεις, επισκέπτεται θρησκευτικά και ιστορικά μνημεία, γνωρίζει και γεύεται φημισμένα κρασιά σε ένα ταξίδι που φανερώνει τον απέραντο πολιτισμικό πλούτο της Ισπανίας μακριά από τα επιβαρημένα τουριστικά παράλια.

**Παρουσίαση-έρευνα-κείμενα:** Μάγια Τσόκλη

**Σκηνοθεσία - διεύθυνση φωτογραφίας:** Χρόνης Πεχλιβανίδης

**09:00  H MHXANH TOY ΧΡΟΝΟΥ (Ε)  Κ8 W**

**...............................................................**

**ΣΗΜ: Δεν θα μεταδοθεί η εκπομπή «ΣΥΝΔΕΣΕΙΣ».**

**ΤΡΙΤΗ 26 ΑΥΓΟΥΣΤΟΥ 2025**

**...............................................................**

**07:00 ΤΑΞΙΔΕΥΟΝΤΑΣ ΜΕ ΤΗ ΜΑΓΙΑ (Ε) Κ8 W**

**Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.**

**«Γουατεμάλα» - Α΄ Μέρος**

Η **Μάγια Τσόκλη** επισκέπτεται τη **Γουατεμάλα,** τη γη των συνωνύμων Μάγια, ο πολιτισμός των οποίων γνώρισε την ακμή του από τον 3ο έως τον 8ο μ.Χ. αιώνα.

Το ταξίδι μας αρχίζει μέσα στον ποταμό Ρίο Πασιόν με το τροπικό του δάσος και συνεχίζει στη διάσημη λίμνη Ατιτλάν που φημίζεται τόσο για την ομορφιά της όσο και για τα παράκτια χωριά της με τις εντυπωσιακές λαϊκές παραδόσεις.

Η υπέροχη πόλη Αντίγκουα -που μαζί με τη Λίμα και την Πόλη του Μεξικού θεωρούνται οι σπουδαιότερες πόλεις των Ισπανών κονκισταδόρες- γιορτάζει και το θαυματουργό ομοίωμα της Παρθένου προστάτιδας της πόλης, της Βίρχεν ντελ Ροζάριο περιφέρεται στην Αντίγκουα μέσα σε βαθιά κατάνυξη.

**«Γουατεμάλα» - Β΄ Μέρος**

Το **δεύτερο μέρος** του ταξιδιού της **Μάγιας Τσόκλη** στη **Γουατεμάλα** αρχίζει μέσα στο Ρίο Πασιόν, στα βήματα των εμπορικών δρόμων του σμαραγδιού και του αλατιού που ξεκινούσαν από την Καραϊβική, διέσχιζαν το Τικάλ -το λίκνο του πολιτισμού των Μάγια- και εξυπηρετούσαν τους παραποτάμιους πληθυσμούς.

Μία απρόσμενη διαδρομή μέσα στο τροπικό δάσος οδηγεί στον αρχαιολογικό χώρο του Σεϊμπάλ που υπήρξε κάποτε και κέντρο Αστρονομίας.

Η Μάγια αφήνει τους αρχαίους συνονόματούς της, κάνει προμήθειες στο Τσιμαλτενάγκο και παρατηρεί την άλλη πλευρά της Γουατεμάλας, αυτή των σημερινών Μάγια.

Η περιθωριοποίηση και η εκμετάλλευσή τους, ο αποκλεισμός τους από τη γαιοκτησία και οι διακρίσεις σε βάρος τους έγιναν δομικά στοιχεία της κοινωνικής και οικονομικής οργάνωσης της Γουατεμάλας και εμμένουν ακόμη και σήμερα.

Στα 36 χρόνια εμφυλίου που τελείωσε το 1996, οι Ινδιάνοι βρέθηκαν στη μέση του πολέμου και ήταν τα βασικά θύματά του.

Η σημερινή κοινωνική διαστρωμάτωση της χώρας δεν έχει αλλάξει και πολύ τους τελευταίους αιώνες. Οι λευκότεροι ladinos ζουν κυρίως στα αστικά κέντρα συγκεντρώνοντας στα χέρια τους το μεγαλύτερο μέρος του πλούτου της γης και του εμπορίου.

Οι πολυπληθέστεροι Ινδιάνοι που αποτελούν το 60% του πληθυσμού της χώρας ζουν σε αγροτικές περιοχές. Αν και πλειοψηφία, κατέχουν μόλις το 20% της γης.

Επόμενος σταθμός είναι το Σολολά με την πολύχρωμη αγορά του. Η μικρή αυτή πόλη που βλέπει τη λίμνη Ατιτλάν δεν τραβάει ιδιαιτέρως τους τουρίστες, αλλά είναι ένα σημαντικό εμπορικό πέρασμα, αφού βρίσκεται πάνω στον δρόμο που ενώνει την terra caliente τη ζεστή γη των ακτών του Ειρηνικού - με την terra fria την παγωμένη γη των υψιπέδων.

Η μέρα είναι λαμπρή όταν η Μάγια επισκέπτεται ένα από τα ενεργειακά κέντρα της Γης όπως υποστηρίζουν πολλοί, τη λίμνη Ατιτλάν. Στο Σαντιάγο Ατιτλάν η ατραξιόν είναι ο άγιος Μασιμόν, ένας άγιος-μόρφωμα ανιμιστικής λατρείας και καθολικής θρησκείας.

Το Σαν Μάρκο λα Λαγκούνα είναι το new age χωριό της λίμνης. Γι’ αυτό και εκεί έχουν εγκατασταθεί διάφορα κέντρα διαλογισμού.

Έπειτα από ένα πρωινό μάθημα γιόγκα, η εκπομπή θα κατευθυνθεί προς την αποικιακή πρωτεύουσα της Γουατεμάλας, την Αντίγκουα. Εκεί θα έχει την τύχη να παρακολουθήσει έναν μεγάλο εορτασμό: την επιστροφή ύστερα από 232 χρόνια, της προστάτιδος της πόλης, της Παναγίας με το κομποσκοίνι.

**Παρουσίαση-κείμενα:** Μάγια Τσόκλη
**Σκηνοθεσία - διεύθυνση φωτογραφίας:** Χρόνης Πεχλιβανίδης

**09:00  H MHXANH TOY ΧΡΟΝΟΥ (Ε)  Κ8 W**

**...............................................................**

**ΣΗΜ: Δεν θα μεταδοθεί η εκπομπή «ΣΥΝΔΕΣΕΙΣ».**

**ΤΕΤΑΡΤΗ 27 ΑΥΓΟΥΣΤΟΥ 2025**

**...............................................................**

**07:00 ΤΑΞΙΔΕΥΟΝΤΑΣ ΜΕ ΤΗ ΜΑΓΙΑ (Ε) Κ8 W**

**Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.**

**«Νεπάλ» - A' Μέρος**

Στην κοιλάδα της Κατμαντού του Νεπάλ μάς ταξιδεύει αυτή τη φορά η Μάγια Τσόκλη**.**

Η πρωτεύουσα της χώρας που φιλοξένησε τους χίπηδες τη δεκαετία του ΄70, προσπαθεί να βρει τις ισορροπίες έπειτα από τα δέκα χρόνια εμφυλίου που ταλαιπώρησαν τον τόπο.

Καθώς επισκέπτεται βουδιστικά και ινδουιστικά μνημεία της Κατμαντού, η Μάγια θα διαπιστώσει ότι η θρησκεία αποτελεί αναπόσπαστο τμήμα της ζωής και της κοινωνίας του Νεπάλ, που αντιμετωπίζει πολλά προβλήματα.

Τα παιδιά αποτελούν σχεδόν το μισό του πληθυσμού και παραμένουν στην πλειονότητά τους αγράμματα. Έτσι, πολλοί μη κυβερνητικοί οργανισμοί προσπαθούν να τα υποστηρίξουν.

Η εκπομπή θα επισκεφθεί στη συνέχεια την πιο καλοδιατηρημένη πόλη του Νεπάλ, τη Μπαχταπούρ και μετά την Κιρτιπούρ. Σ’ ένα παλιό οίκημα δέχεται τους έχοντες ανάγκη βοηθείας ο σαμάνος Μα.

**«Νεπάλ» - Β' Μέρος**

ΗΜάγια βρίσκεται στην Κατμαντού τουΝεπάλ μια μέρα γενικής απεργίας, αποτέλεσμα της πολιτικής αναστάτωσης που επικρατεί στη χώρα τα τελευταία χρόνια. Περπατάει στο Ντέρμπαρ Σκουέρ, την ιστορική καρδιά της πόλης που προστατεύεται από την Ουνέσκο πριν επισκεφθεί την Στούπα Μποντνάτ που οργάνωσαν οι Θιβετιανοί πρόσφυγες μετά την κινεζική εισβολή στη χώρα τους. Στο χωριό Κοκάνα οι γηγενείς της κοιλάδας της Κατμαντού διατηρούν τον παραδοσιακό τρόπο ζωής τους, και στα βουνά που την πλαισιώνουν, σαμάνοι Μπον προσπαθούν να διώξουν μακριά τα κακά πνεύματα. Σ’ αυτά τα πνεύματα δεν πιστεύουν οι Μαοϊστές τέως αντάρτες και νυν πολιτικοί- που θα συναντήσει η Μάγια, οι οποίοι όμως λατρεύουν την Κουμάρι, τη ζωντανή θεά.

**Παρουσίαση-έρευνα-κείμενα:** Μάγια Τσόκλη

**Σκηνοθεσία - διεύθυνση φωτογραφίας:** Χρόνης Πεχλιβανίδης

**09:00  H MHXANH TOY ΧΡΟΝΟΥ (Ε)  Κ8 W**

**...............................................................**

**ΣΗΜ: Δεν θα μεταδοθεί η εκπομπή «ΣΥΝΔΕΣΕΙΣ».**

**ΠΕΜΠΤΗ 28 ΑΥΓΟΥΣΤΟΥ 2025**

**...............................................................**

**07:00 ΤΑΞΙΔΕΥΟΝΤΑΣ ΜΕ ΤΗ ΜΑΓΙΑ (Ε) Κ8 W**

**Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.**

**«Πόντος» - Α΄ Μέρος**

Αυτή τη φορά η **Μάγια Τσόκλη** ταξιδεύει στον **Πόντο.**

Πηγαίνει στην Τραπεζούντα, παρέα με Ποντίους εκ Θεσσαλονίκης, επισκέπτεται την περίφημη Παναγία Σουμελά, αλλά και πιο άγνωστα ερειπωμένα μοναστήρια.

Στις Ποντιακές Άλπεις, η εικόνα ξαφνιάζει τον επισκέπτη: δάση και λίμνες, τζαμιά που αντικατοπτρίζονται στο νερό, αγροτικές κατοικίες ιδιαίτερες στη περιοχή.

Περνώντας από το Σογκανλί και το συντηρητικό Μπαϊπούρτ, η εκπομπή φτάνει στη φημισμένη Αργυρούπολη, τη σημερινή Γκουμουσχανέ, για να τριγυρίσει στη συνέχεια σε φαράγγια, «ιουστινιάνεια» κάστρα, φυτείες τσαγιού, σε παλιά ελληνικά χωριά αλλά και στο παζάρι στα Σούρμενα.

Το ταξίδι στον Πόντο ολοκληρώνεται στην Κερασούντα και την εξαιρετικά όμορφη Αμάσεια.

**«Πόντος» - Β΄ Μέρος**

Το ταξίδι στην **Τουρκία** συνεχίζεται.

Η **Μάγια Τσόκλη** αφήνει την Αργυρούπολη του Πόντου και κατευθύνεται προς τη βορειοανατολική Ανατολία όπου, στα σύνορα με την Αρμενία, βρίσκεται το Ανί, ιστορικός τόπος των Αρμενίων.

Η εκπομπή θα επιστρέψει προς τον Πόντο διασχίζοντας τον ποταμό Firtina για να μπει στις καταπράσινες κοιλάδες των Hemsinli.

Στο στοιχειωμένο κάστρο του Ζιλ Καλέ, μία περιπέτεια με το αυτοκίνητο θα μας δώσει την ευκαιρία να γνωρίσουμε καλύτερα την άλλη μειονότητα της περιοχής, τους Λαζούς.

Στο Ριζέ, οι καλλιέργειες μαύρου τσαγιού καλύπτουν όλη τη γύρω περιοχή και τα Σούρμενα διατηρούν ακόμη ένα πολύβουο παζάρι.

Η Κερασούντα με τα διάσημα φουντούκια της, που υπήρξε σημαντικό εμπορικό λιμάνι, άλλαξε από την εποχή των Ελλήνων, όμως διατηρεί αναλλοίωτο το χρώμα της.

Τελευταίος σταθμός του ταξιδιού στον Πόντο θα είναι η Αμάσεια, η γενέτειρα του Στράβωνα, μια φωτογενής πόλη στις όχθες του ποταμού Γεσίλ Ιρμάκ.

Από ψηλά, οι τάφοι των Μιθριδατών παρατηρούν ξαφνιασμένοι τους πολλούς επισκέπτες.

**Παρουσίαση-έρευνα-κείμενα:** Μάγια Τσόκλη

**Σκηνοθεσία - διεύθυνση φωτογραφίας:** Χρόνης Πεχλιβανίδης

**09:00  H MHXANH TOY ΧΡΟΝΟΥ (Ε)  Κ8 W**

**...............................................................**

**ΣΗΜ: Δεν θα μεταδοθεί η εκπομπή «ΣΥΝΔΕΣΕΙΣ».**

**ΠΑΡΑΣΚΕΥΗ 29 ΑΥΓΟΥΣΤΟΥ 2025**

**...............................................................**

**07:00 ΤΑΞΙΔΕΥΟΝΤΑΣ ΜΕ ΤΗ ΜΑΓΙΑ (Ε) Κ8 W**

**Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.**

**«Ζανζιβάρη» - A' Μέρος**

Ένα ταξίδι στο μαγικό αρχιπέλαγος της **Ζανζιβάρης,** στον Ινδικό Ωκεανό.

Η **Μάγια Τσόκλη** επισκέπτεται τον περίφημο προορισμό και προσπαθεί να ανακαλύψει τι είναι αυτό που τον κάνει τόσο αγαπητό και ξεχωριστό για τους ταξιδευτές.

Η Ζανζιβάρη, ή αλλιώς, το **Νησί των Μπαχαρικών,** βρίσκεται ακριβώς απέναντι από τις ακτές της Τανζανίας και ως μία από τις παλαιότερες και μεγαλύτερες ζώνες ελεύθερου εμπορίου του κόσμου, γνώρισε πολλούς κατακτητές και αφομοιώνοντας τον πολιτισμό τους δημιούργησε τη δική της, ιδιαίτερα πολυδιάστατη κουλτούρα.

Είναι μια περιοχή ευλογημένη από τους θεούς, μεγάλης φυσικής ομορφιάς, με ονειρικές παραλίες και εξωτικά τοπία, με πλούσια υποβρύχια ζωή και εντυπωσιακούς κοραλλιογενείς υφάλους.

Το ταξίδι αρχίζει από την πρωτεύουσα της Ζανζιβάρης, τη **Στόουν Τάουν** ή **Πέτρινη Πόλη,** η οποία προστατεύεται από την UNESCO ως ένα εξαιρετικό δείγμα των παράκτιων εμπορικών πόλεων Σουαχίλι της ανατολικής Αφρικής, ένα μωσαϊκό αραβικών, περσικών, ινδικών και αφρικανικών επιρροών.

Η Στόουν Τάουν είναι μια πόλη που κάθε γωνιά της αποκαλύπτει μαρτυρίες της πλούσιας και περίπλοκης ιστορίας της, η οποία περιλαμβάνει από ένδοξες μέρες πλούτου και ειρήνης έως μεγάλες κοινωνικές αναταραχές.

Η Μάγια Τσόκλη, συντροφιά με τους ανθρώπους της Στόουν Τάουν, θα επιχειρήσει να ανακαλύψει τη σύγχρονη πλευρά και φυσικά, τα κρυμμένα μυστικά της.

**«Ζανζιβάρη» - Β' Μέρος**

Υπάρχει ένας θαυμαστός κόσμος που μοιάζει να αρμενίζει στον Ινδικό Ωκεανό ακριβώς απέναντι από τις ακτές τις Τανζανίας.

Είναι το αρχιπέλαγος της Ζανζιβάρης που, λόγω της γεωγραφικής του θέσης, γνώρισε πολλούς κατακτητές, αφομοίωσε τον πολιτισμό τους και δημιούργησε τη δική του πολυδιάστατη κουλτούρα.

Με πλούσια και έντονη ιστορία που δεν εξηγείται από το μικρό της μέγεθός, με εξωτικά τοπία, εντυπωσιακούς κοραλλιογενείς υφάλους και αμέτρητα ευώδη μπαχαρικά, η **Ζανζιβάρη** γοητεύει ακόμη και τους πιο δύσκολους ταξιδευτές…

**Παρουσίαση-κείμενα-έρευνα:** Μάγια Τσόκλη

**Σκηνοθεσία-φωτογραφία:** Χρόνης Πεχλιβανίδης

**Μοντάζ:** Νίκος Βαβούρης

**Εκτέλεση παραγωγής:** Onos Productions

**Παραγωγή:** ΕΡΤ Α.Ε. 2009

**09:00  H MHXANH TOY ΧΡΟΝΟΥ (Ε)  Κ8 W**

**...............................................................**

**ΣΗΜ: Δεν θα μεταδοθεί η εκπομπή «ΣΥΝΔΕΣΕΙΣ».**

**ΣΑΒΒΑΤΟ 30 ΑΥΓΟΥΣΤΟΥ 2025**

**...............................................................**

**07:00 ΤΑΞΙΔΕΥΟΝΤΑΣ ΜΕ ΤΗ ΜΑΓΙΑ (Ε) Κ8 W**

**Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.**

**«Ουζμπεκιστάν» - A' & Β' Μέρος**

Με αφετηρία το **βόρειο** **Ουζμπεκιστάν,** ακολουθούμε με τη **Μάγια Τσόκλη,** τους μυθικούς δρόμους των καραβανιών και του μεταξιού.

Από το Νουκούς και τη θάλασσα της Αράλης, που έχει υποστεί τη μεγαλύτερη οικολογική καταστροφή του πλανήτη, συνεχίζουμε για την τειχισμένη Κίβα, για την ιερή αλλά και εμπορική Μπουχάρα, και για την πρωτεύουσα του Ταμερλάνου, τη Σαμαρκάνδη.

Στην Τασκένδη, οι παλιοί στρατιώτες του Ελληνικού Δημοκρατικού Στρατού, οι ξεχασμένοι από την Ελλάδα και το κομμουνιστικό κόμμα, 200 γέροντες – πολιτικοί πρόσφυγες, προσπαθούν να επιβιώσουν με μια πενιχρή σύνταξη που τους χορηγεί το ουζμπεκικό κράτος.

**Παρουσίαση-έρευνα-κείμενα:** Μάγια Τσόκλη

**Σκηνοθεσία - διεύθυνση φωτογραφίας:** Χρόνης Πεχλιβανίδης

**Δημοσιογραφική υποστήριξη:** Βάσω Πολυχρονοπούλου

**Μοντάζ:** Νίκος Βαβούρης

**Παραγωγή:** Onos Productions

**09:00 ΧΩΡΙΣ ΠΥΞΙΔΑ  Κ8 W**

**...............................................................**

**ΚΥΡΙΑΚΗ 31 ΑΥΓΟΥΣΤΟΥ 2025**

**...............................................................**

**07:00 ΤΑΞΙΔΕΥΟΝΤΑΣ ΜΕ ΤΗ ΜΑΓΙΑ (Ε) Κ8 W**

**Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.**

**«Μάλι» - A' & Β' Μέρος**

Ένα συναρπαστικό ταξίδι στη **Δυτική Αφρική.**

Η **Μάγια Τσόκλη,** παρέα με τον **Λεωνίδα Αντωνόπουλο** πηγαίνουν στο **Μάλι,** σε μία από τις πιο ταλαιπωρημένες, αλλά και πιο γοητευτικές και πολύχρωμες χώρες του κόσμου που φημίζονται για τη μουσική τους.

Κατοικήθηκε από τους προϊστορικούς χρόνους και στα εδάφη της άνθησε το πιο αρχαίο κράτος της δυτικής Αφρικής, η **Γκάνα.**

Η περιήγησή τους αρχίζει από την πρωτεύουσα **Μπαμακό,** που ιδρύθηκε στα μέσα του 17ου αιώνα, ξεκίνησε ως ένα μικρό παραποτάμιο χωριό στις όχθες του Νίγηρα, έδειξε ότι είχε προοπτική και έγινε βάση των γαλλικών επιχειρήσεων στο Σουδάν.

Στη συνέχεια, επισκέπτονται την **Τζενέ,** με την ευάλωτη ομορφιά. Διάσημη για το παζάρι της Δευτέρας, που θεωρείται το πιο ζωντανό αυτής της πλευράς της Μαύρης Ηπείρου, γνώρισε μεγάλη ακμή ως σταθμός των δρόμων των καραβανιών και προικίστηκε με το πιο εντυπωσιακό χωμάτινο τζαμί του κόσμου.

Οι ταξιδιώτες συνεχίζουν προς τη μαγική χώρα των **Ντογκόν,** που βρίσκεται πολύ κοντά στην Μπουρκίνα Φάσο. Οι Ντογκόν είναι η μοναδική εθνότητα του Μάλι, που κατάφερε να διατηρήσει την αυθεντικότητά της, την ομοιογένειά της, τα ήθη και τις παραδόσεις της, παρά το γεγονός ότι αποτελεί τη μεγαλύτερη τουριστική ατραξιόν της χώρας.

Εκεί, ο φακός της εκπομπής θα ανακαλύψει έναν άλλο κόσμο.

**Παρουσίαση-έρευνα-κείμενα:** Μάγια Τσόκλη

**Σκηνοθεσία - διεύθυνση φωτογραφίας:** Χρόνης Πεχλιβανίδης

**09:00 ΧΩΡΙΣ ΠΥΞΙΔΑ  Κ8 W**

**...............................................................**

**ΔΕΥΤΕΡΑ 1η ΣΕΠΤΕΜΒΡΙΟΥ 2025**

**......................................................................**

**06:00 ΣΕ ΞΕΝΑ ΧΕΡΙΑ (Ε) Κ8 W**

**Δραμεντί, παραγωγής 2021**

**Πρωτότυπη ιδέα-σενάριο:** Γιώργος Κρητικός

**Σεναριογράφοι:** Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος, Κατερίνα Πεσταματζόγλου

**Σκηνοθεσία:** Στέφανος Μπλάτσος

**Διεύθυνση φωτογραφίας:**, Νίκος Κανέλλος, Αντρέας Γούλος

**Σκηνογραφία:** Σοφία Ζούμπερη

**Ενδυματολόγος:** Νινέτ Ζαχαροπούλου

**Επιμέλεια:** Ντίνα Κάσσου

**Παραγωγή:** Γιάννης Καραγιάννης/J. K. Productions

**Παίζουν:  Γιάννης Μπέζος** (Χαράλαμπος Φεγκούδης), **Γεράσιμος Σκιαδαρέσης** (Τζόρνταν Πιπερόπουλος), **Ρένια Λουιζίδου** (Σούλα Μαυρομάτη), **Βάσω Λασκαράκη** (Τόνια Μαυρομάτη), **Χριστίνα Αλεξανιάν** (Διώνη Μαστραπά-Φεγκούδη), **Κυριάκος Σαλής** (Μάνος Φεγκούδης), **Σίσυ Τουμάση** (Μαριτίνα Πιπεροπούλου), **Αλεξάνδρα Παντελάκη** (Μάρω Αχτύπη), **Τάσος Γιαννόπουλος** (Λουδοβίκος Κοντολαίμης), **Λεωνίδας Μαράκης** (παπα-Χρύσανθος Αχτύπης), **Ελεάννα Στραβοδήμου** (Πελαγία Μαυρομάτη), **Τάσος Κονταράτος** (Πάρης Φεγκούδης, αδελφός του Μάνου), **Μαρία Μπαγανά** (Ντάντω Μαστραπά), **Νίκος Σταυρακούδης** (Παντελής), **Κωνσταντίνα Αλεξανδράτου** (Έμιλυ), **Σωσώ Χατζημανώλη (**Τραβιάτα), **Αθηνά Σακαλή** (Ντάνι), **Ήρα Ρόκου** (Σαλώμη), **Χρήστος Κοντογεώργης** (Φλοριάν), **Παναγιώτης Καρμάτης (**Στέλιος), **Λαμπρινή Σκρέκα** (Τζέιν)

**Η ιστορία…**

Αφετηρία της αφήγησης αποτελεί η απαγωγή ενός βρέφους, που γίνεται η αφορμή να ενωθούν οι μοίρες και οι ζωές των ανθρώπων της ιστορίας μας. Το αθώο βρέφος γεννήθηκε σ’ ένα δύσκολο περιβάλλον, που ο ίδιος ο πατέρας του είχε προαποφασίσει ότι θα το πουλήσει κρυφά από τη μητέρα του, βάζοντας να το απαγάγουν.

Όμως, κατά τη διάρκεια της απαγωγής, όλα μπερδεύονται κι έτσι, το βρέφος φτάνει στην έπαυλη του μεγαλοεπιχειρηματία Χαράλαμπου Φεγκούδη (Γιάννης Μπέζος) ως από μηχανής… εγγονός του.

Από θέλημα της μοίρας, το μωρό βρίσκεται στο αμάξι του γιου του Φεγκούδη, Μάνου (Κυριάκος Σαλής). Η μητέρα του, η Τόνια Μαυρομάτη (Βάσω Λασκαράκη), που το αναζητούσε, μέσα από μια περίεργη σύμπτωση, έρχεται να εργαστεί ως νταντά του ίδιου της του παιδιού στην έπαυλη, χωρίς, φυσικά, να το αναγνωρίσει…

Μέσα από την ιστορία θα ζήσουμε τον τιτάνιο πόλεμο ανάμεσα σε δύο ανταγωνιστικές εταιρείες, και τους επικεφαλής τους Χαράλαμπο Φεγκούδη (Γιάννης Μπέζος) και Τζόρνταν Πιπερόπουλο (Γεράσιμος Σκιαδαρέσης). Ο Φεγκούδης διαθέτει ένα ισχυρό χαρτί, τον παράφορο έρωτα της κόρης του Πιπερόπουλου, Μαριτίνας (Σίσυ Τουμάση), για τον μεγαλύτερο γιο του, Μάνο, τον οποίο και πιέζει να την παντρευτεί. Η Διώνη Μαστραπά (Χριστίνα Αλεξανιάν) είναι η χειριστική και μεγαλομανής γυναίκα του Φεγκούδη. Όσο για τον μικρότερο γιο του Φεγκούδη, τον Πάρη (Τάσος Κονταράτος), άβουλος, άτολμος, ωραίος και λίγο αργός στα αντανακλαστικά, είναι προσκολλημένος στη μητέρα του.

Στο μεταξύ, στη ζωή του Χαράλαμπου Φεγκούδη εμφανίζονται η Σούλα (Ρένια Λουιζίδου), μητέρα της Τόνιας, με ένα μεγάλο μυστικό του παρελθόντος που τη συνδέει μαζί του, και η Πελαγία (Ελεάννα Στραβοδήμου), η γλυκιά, παρορμητική αδερφή της Τόνιας.

Γκαφατζής και συμπονετικός, ο Στέλιος (Παναγιώτης Καρμάτης), φίλος και συνεργάτης του Φλοριάν (Χρήστος Κοντογεώργης), του άντρα της Τόνιας, μετανιωμένος για το κακό που της προξένησε, προσπαθεί να επανορθώσει…

Ερωτευμένος με τη Σούλα, χωρίς ανταπόκριση, είναι ο Λουδοβίκος Κοντολαίμης (Τάσος Γιαννόπουλος), πρόσχαρος με το χαμόγελο στα χείλη, αλλά… άτυχος. Χήρος από δύο γάμους. Τον αποκαλούν Λουδοβίκο των Υπογείων, γιατί διατηρεί ένα μεγάλο υπόγειο κατάστημα με βότανα και μπαχαρικά.

Σε όλους αυτούς, προσθέστε και τον παπα-Χρύσανθο (Λεωνίδας Μαράκης) με τη μητέρα του Μάρω (Αλεξάνδρα Παντελάκη), που έχουν πολλά… ράμματα για τις ισχυρές οικογένειες.

Ίντριγκες και πάθη, που θα σκοντάφτουν σε λάθη και κωμικές καταστάσεις. Και στο φόντο αυτού του κωμικού αλληλοσπαραγμού, γεννιέται το γνήσιο «παιδί» των παραμυθιών και της ζωής: Ο έρωτας ανάμεσα στην Τόνια και στον Μάνο.

**Επεισόδιο 1o.** Ο Χαράλαμπος Φεγκούδης, ιδιοκτήτης της ομώνυμης εταιρείας snacks, καλείται να αντιμετωπίσει την κρισιμότερη στιγμή της επιχειρηματικής και προσωπικής του ζωής.

Καλείται ή να αφεθεί να τον καταπιούν τα τεράστια χρέη, χάνοντας τα πάντα και δίνοντας απερίγραπτη ικανοποίηση στον μισητό του ανταγωνιστή Πιπερόπουλο ή να πιαστεί από τα μαλλιά όπως ο πνιγμένος. Συγκεκριμένα, να πιαστεί από τα μαλλιά της κόρης του Πιπερόπουλου, που είναι αρρωστημένα ερωτευμένη με τον γιο του Φεγκούδη, Μάνο, και να τους παντρέψει. Έτσι, με συμπέθερο τον Πιπερόπουλο θα πάρει χάρη για κάποιο διάστημα από τις τράπεζες και θα ανασυνταχθεί προκειμένου να βρει λύση.

Ο Μάνος, όμως, ούτε να δει στα μάτια του την κόρη του Πιπερόπουλου. Παράλληλα, σχεδιάζεται η απαγωγή ενός βρέφους εντελώς άσχετη με τα παραπάνω, μόνο που δεν θα αποδειχτεί και τόσο άσχετη τελικά.

**07:00 Η ΜΗΧΑΝΗ ΤΟΥ ΧΡΟΝΟΥ (Ε) Κ8 W**

Με τον **Χρίστο Βασιλόπουλο**

**«H ιστορία της Ελληνικής Ραδιοφωνίας»**

Η «Μηχανή του χρόνου» με τον Χρίστο Βασιλόπουλο παρουσιάζει την ιστορία της Ελληνικής Ραδιοφωνίας.
Τα πρώτα βήματα έγιναν στα μέσα της δεκαετίας του ’20, αλλά η επίσημη έναρξη ήρθε στα χρόνια του δικτάτορα Μεταξά, με έντονο προπαγανδιστικό χαρακτήρα. Πριν καν προλάβει να ενηλικιωθεί έζησε τη βία των Γερμανών κατακτητών, που σφράγισαν όλα τα ραδιόφωνα.

Η «Μηχανή του χρόνου» παρουσιάζει την άγνωστη ιστορία, σύμφωνα με την οποία την ημέρα της Απελευθέρωσης οι Ναζί παγίδευσαν με εκρηκτικά τα ραδιοφωνικά στούντιο στο Ζάππειο και τον πομπό των Λιοσίων. Τον σταθμό των Αθηνών έσωσε ένας φιλέλληνας Γερμανός, ο οποίος την τελευταία στιγμή αποκάλυψε στους τεχνικούς το σχέδιο. Έτσι, καταστράφηκε μόνο η μία κεραία και διασώθηκαν όλες οι άλλες υποδομές.

Επίσης, η εκπομπή παρουσιάζει τις πιο δημοφιλείς εκπομπές και τα πρόσωπα του ραδιοφώνου. Από την ιστορική «Θεία Λένα» με την Αντιγόνη Μεταξά, στα ραδιοφωνικά σίριαλ, αλλά και το περίφημο «Θέατρο στο μικρόφωνο», «Τα ταλέντα» του Οικονομίδη, αλλά και τις μουσικές εκπομπές που άφησαν εποχή. Σημαντικές στιγμές του ραδιοφώνου θεωρούνται οι πρώτες ποδοσφαιρικές μεταδόσεις, αλλά και η διάσημη «Μαρμάρω», δηλαδή η αυτοκινούμενη μονάδα εξωτερικών μεταδόσεων, που ξεσήκωνε τις γειτονιές και προκαλούσε κοσμοσυρροή. Ήταν η φωνή του πολίτη που είχε τη δυνατότητα να βγει στον «αέρα».

**Αρχισυνταξία:** Δημήτρης Πετρόπουλος
**Σκηνοθεσία:** Γιώργος Νταούλης

**08:00 ΦΤΑΣΑΜΕ (Ε) Κ8  W**

**Με τον Ζερόμ Καλούτα**

**«Μεγανήσι»**

Έναν παράδεισο με παρθένες παραλίες, παραδοσιακά χωριά και μαγευτικές θαλάσσιες σπηλιές ανάμεσα στη Λευκάδα και την Αιτωλοακαρνανία εξερευνά η εκπομπή «Φτάσαμε» με τον Ζερόμ Καλούτα, που αυτή τη φορά ταξιδεύει στο μεγαλύτερο από τα Πριγκηπόνησα της Λευκάδας, στο **Μεγανήσι**.

Με σημείο εκκίνησης το όμορφο λιμάνι στο **Βαθύ**, ο Ζερόμ ανακαλύπτει με σκάφος την εξαιρετική φυσική ομορφιά ενός νησιού γεμάτου μικροσκοπικούς όρμους, που σχηματίζουν εντυπωσιακά φιόρδ και θαλάσσιες σπηλιές, όπως η **σπηλιά του Παπανικολή**. Η εξερεύνηση φτάνει μέχρι το θρυλικό **Σκορπιό**, που υπήρξε κάποτε ο Παράδεισος του Αριστοτέλη Ωνάση.

Στο γραφικό **Κατωμέρι**, την πρωτεύουσα του νησιού, ο Ζερόμ μυείται στις παραδόσεις του τόπου, που διατηρούνται ζωντανές μέχρι σήμερα. Μαθαίνει για τα έθιμα του γάμου και συμμετέχει στο ζύμωμα του παραδοσιακού γαμήλιου κουλουριού. Παράλληλα, γνωρίζει τη μεγάλη παράδοση του νησιού στα υφαντά και στα κεντήματα και δοκιμάζει τη δεξιοτεχνία του στην περίτεχνη «καφασοβελονιά».

Στο κέντημα τα καταφέρνει, στο μπάλωμα των διχτυών όμως, με δάσκαλο έναν καλλιτέχνη-ψαρά στο Βαθύ, ο Ζερόμ δυσκολεύεται, αλλά δεν το βάζει κάτω. Η διαδρομή στο νησί ολοκληρώνεται στο **Σπαρτοχώρι**, σε μια πλατεία που μοιάζει με βεράντα με πανοραμική θέα στο Ιόνιο, όπου ο Ζερόμ ανακαλύπτει τους παραδοσιακούς χορούς και τα τραγούδια ενός νησιού, που συνδυάζει την ειδυλλιακή με την παραδοσιακή και την κοσμοπολίτικη γοητεία.

**Παρουσίαση:** Ζερόμ Καλούτα
**Σκηνοθεσία:** Ανδρέας Λουκάκος
**Διεύθυνση παραγωγής:** Λάμπρος Παπαδέας
**Αρχισυνταξία:** Χριστίνα Κατσαντώνη
**Διεύθυνση φωτογραφίας:** Ξενοφών Βαρδαρός **Οργάνωση παραγωγής:** Ειρήνη Δράκου
**Έρευνα:** Νεκταρία Ψαράκη

**09:00  ΠΡΩΪΑΝ ΣΕ ΕΙΔΟΝ  Κ8 W** **-** **ΠΡΕΜΙΕΡΑ**

**12:00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**13:00  Η ΖΩΗ ΑΛΛΙΩΣ (Ε) Κ8 W**

**Προσωποκεντρικό, ταξιδιωτικό ντοκιμαντέρ με την Ίνα Ταράντου**

*«Η ζωή δεν μετριέται από το πόσες ανάσες παίρνουμε, αλλά από τους ανθρώπους, τα μέρη και τις στιγμές που μας κόβουν την ανάσα».*

Η Ίνα Ταράντου ταξιδεύει και βλέπει τη «Ζωή αλλιώς». Δεν έχει σημασία το πού ακριβώς. Το ταξίδι γίνεται ο προορισμός και η ζωή βιώνεται μέσα από τα μάτια όσων συναντά.

Ιστορίες ανθρώπων που οι πράξεις τους δείχνουν αισιοδοξία, δύναμη και ελπίδα. Μέσα από τα «μάτια» τους βλέπουμε τη ζωή, την ιστορία και τις ομορφιές του τόπου μας. Άνθρωποι που, παρά τις αντιξοότητες, δεν το έβαλαν κάτω, πήραν το ρίσκο και ανέπτυξαν νέες επιχειρηματικότητες, ανέδειξαν ανεκμετάλλευτα κομμάτια της ελληνικής γης, αναγέννησαν τα τοπικά προϊόντα.

Λιγότερο ή περισσότερο κοντά στα αστικά κέντρα, η κάθε ιστορία μάς δείχνει με τη δική της ομορφιά μία ακόμη πλευρά της ελληνικής γης, της ελληνικής κοινωνίας, της ελληνικής πραγματικότητας. Άλλοτε κοιτώντας στο μέλλον κι άλλοτε έχοντας βαθιά τις ρίζες της στο παρελθόν.

Η ύπαιθρος και η φύση, η γαστρονομία, η μουσική παράδοση, τα σπορ και τα έθιμα, οι Τέχνες και η επιστήμη είναι το καλύτερο όχημα για να δούμε τη «Ζωή αλλιώς». Και θα μας τη δείξουν άνθρωποι που ξέρουν πολύ καλά τι κάνουν. Που ξέρουν πολύ καλά να βλέπουν τη ζωή.

Θα ανοίξουμε τον χάρτη και θα μετρήσουμε χιλιόμετρα. Με πυξίδα τον άνθρωπο θα καταγράψουμε την καθημερινότητα σε κάθε μέρος της Ελλάδας. Θα ανακαλύψουμε μυστικά σημεία, ανεξερεύνητες παραλίες και off road διαδρομές. Θα γευτούμε νοστιμιές, θα μάθουμε πώς φτιάχνονται τα τοπικά προϊόντα. Θα χορέψουμε, θα γελάσουμε, θα συγκινηθούμε.
Θα μεταφέρουμε το συναίσθημα… να σου κόβεται η ανάσα. Πάνω στο κάστρο της Σκύρου, στην κορυφή του Χελμού μετρώντας τα άστρα, στο παιάνισμα των φιλαρμονικών στα καντούνια της Κέρκυρας το Πάσχα, φτάνοντας μέχρι το Κάβο Ντόρο, περπατώντας σε ένα τεντωμένο σχοινί πάνω από το φαράγγι του Αώου στην Κόνιτσα.

*Γιατί η ζωή είναι ακόμη πιο ωραία όταν τη δεις αλλιώς!*

**«Λέσβος, το αρχοντονήσι»**

Υπάρχει κάτι, ή μάλλον πολλά, που κάνουν τη Λέσβο μαγική όπου κι αν προλάβεις να πας, ό,τι κι αν προλάβεις να δεις σε αυτό το καρουζέλ φυσικής ομορφιάς, ιστορίας και προοδευτισμού. Πού να πρωτοπέσει το βλέμμα σου; Στα πετρόχτιστα αρχοντικά του Μολύβου ή στα σοκάκια της Αγιάσου; Παντού σε γοητεύει η ομορφιά του τοπίου και η ομορφιά των ανθρώπων της. Σε αυτό το επεισόδιο, στον δρόμο μας βρέθηκαν άνθρωποι δυνατοί, συνειδητοποιημένοι, και γυναίκες πραγματικές αρχόντισσες, αλλά και ήχοι από σαντούρι, πετάγματα πουλιών και μοσχοβολιές λουλουδιών και φρέσκου καφέ. Ηλιοβασιλέματα και χαρούμενα βλέμματα…

Με την κ. **Δώρα Παρίση** γνωρίσαμε τη σκληρή, αλλά και τη δημιουργική, δυνατή, αρχοντική πλευρά της ζωής. Η ιστορία της μπλέκει τη ραπτική, τη Σορβόνη, τον μαρξισμό, τη μαγειρική και τη ζωντανή ιστορία του Μολύβου.

Ανάμεσα σε λουλούδια και ανθοδέσμες γνωρίσαμε τη Γαβριέλα, τη ζωντανή προσωπικότητά της και την ιστορία της.

Επισκεφτήκαμε και τη γραφική και φωτογενή Αγιάσο, για να βρεθούμε στο Καφενείο των Θεόφιλων, να γνωρίσουμε τους ιδιοκτήτες του, τη Σταυρούλα και τον Σπύρο, και να απολαύσουμε τον χαρακτηριστικό ήχο του χωριού, το παραδοσιακό σαντούρι.

Ενώ στην Καλλονή, βρεθήκαμε στο πανέμορφο Σπουδαστικό Κέντρο του Νορβηγικού Πανεπιστημίου Άγκντερ, στο Μετόχι Αγίων Αναργύρων της Ιεράς Μονής Λειμώνος. Εδώ, κάθε καλοκαίρι Νορβηγοί φοιτητές παρακολουθούν μαθήματα γύρω από την αρχαία ελληνική πραγματεία, ενώ οργανώνονται σεμινάρια και συνέδρια συνδεδεμένα με την τοπική κοινωνία και την ιστορία της Λέσβου. Μια πραγματικά ευλογημένη, από κάθε άποψη, πρωτοβουλία, την οποία η Ραλλού και η Νέλλη μας βοήθησαν να τη γνωρίσουμε καλύτερα.

Σαν «ίδιο πλατανόφυλλο καταμεσής του πελάγους» περιγράφει ο Οδυσσέας Ελύτης τη Λέσβο. Γεμάτη με όμορφους, ξεχωριστούς ανθρώπους, θα προσθέσουμε εμείς, που μοιράστηκαν για λίγο μαζί μας την ξεχωριστή ζωή τους. Και μας έδειξαν πώς είναι να ζεις μια *Ζωή αλλιώς* κάνοντας το τώρα σου καθημερινή τέχνη.

**Παρουσίαση- αρχισυνταξία:** Ίνα Ταράντου

**Δημοσιογραφική έρευνα-επιμέλεια:** Στελίνα Γκαβανοπούλου, Μαρία Παμπουκίδη

**Σκηνοθεσία:** Μιχάλης Φελάνης

**Διεύθυνση φωτογραφίας:** Νικόλας Καρανικόλας

**Ηχοληψία:** Φίλιππος Μάνεσης

**Δ/νση παραγωγής:** Μαρία Σχοινοχωρίτου

**14:00  ΠΟΠ ΜΑΓΕΙΡΙΚΗ  Κ W  -  ΠΡΕΜΙΕΡΑ**

**Εκπομπή μαγειρικής με τον σεφ Ανδρέα Λαγό**

**«Χυλοπίτες Καλαβρύτων, μέλι από τη Χάλκη»** - **Καλεσμένος ο Πυγμαλίων Δαδακαρίδης**

**15:00  ΣΤΟΥΝΤΙΟ 4   Κ8 W** - **ΠΡΕΜΙΕΡΑ**

**...................................................................**

**ΣΗΜ: Δεν θα μεταδοθεί η ελληνική ταινία στις 13:00.**

**ΤΡΙΤΗ 2 ΣΕΠΤΕΜΒΡΙΟΥ 2025**

**...............................................................**

**06:00 ΣΕ ΞΕΝΑ ΧΕΡΙΑ (Ε) Κ8 W**

**Δραμεντί, παραγωγής 2021**

**Επεισόδιο 2o.** Ο Φεγκούδης δέχεται πιέσεις από τον Πιπερόπουλο, για να του πουλήσει την εταιρεία. Η Μαριτίνα μαθαίνει για τον ερχομό του Μάνου και ο Μάνος για το σχέδιο του πατέρα του να παντρευτεί τη Μαριτίνα. Ο Φλοριάν με τον Ταρζάν παρακολουθούν στενά την Τόνια, για να της πάρουν το παιδί και η Σούλα με την Πελαγία κάνουν ετοιμασίες για τον γάμο της Τόνιας.

Πώς θα αντιδράσει ο Φεγκούδης μπροστά στα 35 εκατομμύρια που του προτείνει ο Πιπερόπουλος; Θα καταφέρει ο Ταρζάν να απαγάγει το παιδί από την Τόνια;

**07:00 Η ΜΗΧΑΝΗ ΤΟΥ ΧΡΟΝΟΥ (Ε) Κ8 W**

**«Διονύσης Παπαγιαννόπουλος»**

Ο κωμικός που ξεκίνησε από το Διακοφτό Αχαΐας και παρά τις αντιξοότητες ξεπέρασε όλα τα εμπόδια και κατάκτησε τον κόσμο του θεάματος.

Η εκπομπή παρακολουθεί τα πρώτα του βήματα, όταν ανέβαζε θεατρικές παραστάσεις με αυτοσχέδια σκηνικά και πρωταγωνιστές τους συνομηλίκους συγχωριανούς τους. Οι γονείς του ήταν αντίθετοι στην προοπτική να γίνει θεατρίνος, αλλά η θέλησή του ήταν τόσο ισχυρή που τίποτα δεν μπορούσε να του σταθεί εμπόδιο. Ούτε και η αρχική απόρριψη του από την επιτροπή του Εθνικού Θεάτρου.

Η «Μηχανή του χρόνου» φωτίζει τα δύσκολα χρόνια του πολέμου, όταν ο Παπαγιανόπουλος με τον βαθμό του λοχία βρέθηκε στην πρώτη γραμμή του Ελληνοϊταλικού Πολέμου, αλλά και αργότερα στον αιματηρό Εμφύλιο, όπου έζησε όλη τη φρίκη της αδελφοκτόνας αναμέτρησης.

Στα πρώτα του βήματα στον κινηματογράφο καταγράφεται ως ο «κακός», ενώ η μετάβασή του αργότερα σε ρόλους κωμικούς απογειώνει την καριέρα του. Γίνεται ο κινηματογραφικός πατέρας της Τζένης και της Αλίκης, ο γκρινιάρης διευθυντής και ο άτολμος σύζυγος.

Ο Νιόνιος αλλάζει όνομα, και γίνεται κυρ-Γιώργης, όταν ο Γιάννης Δαλιανίδης αποφασίζει να επενδύσει στο μοναδικό του ταλέντο για να κάνει το θρυλικό σίριαλ «Λούνα Παρκ». Το κοινό υποδέχεται τον πιο γλυκό γκρινιάρη της μικρής οθόνης, ενώ ο ίδιος προτιμά τη μοναξιά στην προσωπική του ζωή. Δεν παντρεύεται ποτέ παρά τις αναρίθμητες κατακτήσεις του.

Ο Παπαγιαννόπουλος έμεινε ενεργός στα καλλιτεχνικά δρώμενα μέχρι το τέλος της ζωής του. Έφυγε αιφνιδιαστικά το Πάσχα του 1984 σε ηλικία 72 ετών, αφήνοντας πίσω του περισσότερες από 130 ταινίες.

Στην εκπομπή μιλούν οι δημοσιογράφοι Σταμάτης Φιλιππούλης και Κάρολος Μωραΐτης, οι ηθοποιοί Κώστας Καζάκος, Μέλπω Ζαρόκωστα, Άννα Φόνσου, ο σκηνοθέτης Σπύρος Ευαγγελάτος, ο κριτικός θεάτρου Κώστας Γεωργουσόπουλος, ο κριτικός κινηματογράφου Αλέξανδρος Ρωμανός Λιζάρδος και ο ανιψιός του και ηθοποιός Τάκης Βλαστός, ενώ παρουσιάζεται και πλούσιο αρχειακό υλικό από παλαιές συνεντεύξεις του Διονύση Παπαγιαννόπουλου.

**08:00 ΦΤΑΣΑΜΕ (Ε) Κ8  W**

**Με τον Ζερόμ Καλούτα**

**«Τροιζηνία – Μέθανα»**

Τα ταξίδια της εκπομπής **«Φτάσαμε»** με τον **Ζερόμ Καλούτα** συνεχίζονται σε μια περιοχή που συνδυάζει μύθους και ιστορία, ελαιώνες και απέραντες πεδιάδες με λεμονιές, ηφαίστεια και θερμές ιαματικές πηγές.

Στο βορειοανατολικό άκρο της Πελοποννήσου, ο Ζερόμ ανακαλύπτει τις ομορφιές της Τροιζηνίας και των Μεθάνων, αρχής γενομένης από τα φημισμένα ιαματικά λουτρά αυτής της ξεχωριστής λουτρόπολης.

Ο Ζερόμ εξερευνά τα μονοπάτια των Μεθάνων και τα μυστήρια της Καημένης Χώρας, του χωριού που περιβάλλεται από ηφαίστεια και μπαίνει μέσα στην καρδιά του ηφαιστείου, στο ρήγμα απ’ όπου χύθηκε η λάβα. Συναντά ανθρώπους που τον μυούν στην ιδιαίτερη ενέργεια της περιοχής και μαθαίνει να μιλάει αρβανίτικα.

Στην ιστορική και καταπράσινη Τροιζήνα, ο Ζερόμ «πέφτει» πάνω σε γλέντι και συμμετέχει μαζί με τους κατοίκους σ’ ένα παραδοσιακό πανηγύρι, που του δίνει την ευκαιρία να κάνει κι ένα όνειρό του πραγματικότητα.

Οι ανακαλύψεις συνεχίζονται στον πανέμορφο υγρότοπο της Ψήφτας, όπου βρίσκουν καταφύγιο πολλά αποδημητικά είδη πουλιών και το ταξίδι ολοκληρώνεται στη γραφική κωμόπολη του Γαλατά, πάνω σε ένα καΐκι με ολόφρεσκη ψαριά.

**09:00  ΠΡΩΪΑΝ ΣΕ ΕΙΔΟΝ  Κ8 W**

**12:00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**13:00  Η ΖΩΗ ΑΛΛΙΩΣ (Ε) Κ8 W**

**Με την Ίνα Ταράντου**

**«Τριχωνίδα, το πέλαγος της Αιτωλίας»**

Είναι τόσο μεγάλη, που κάποτε την ονόμαζαν «πέλαγος».

Η **λίμνη Τριχωνίδα,** η μεγαλύτερη της Ελλάδας, είναι τόσο καλά κρυμμένη στο βύθισμα ανάμεσα στα **όρη Παναιτωλικό** και **Αράκυνθο,** ώστε παρέμεινε μοναχική και άγνωστη στον περισσότερο κόσμο.

Συναντήσαμε τους πιο πιστούς κατοίκους της, τους ψαράδες, όλοι χαμογελαστοί, τολμηροί και έξω καρδιά. Μπήκαμε στις βάρκες τους και βγήκαμε για αθερίνα. Γνωρίσαμε και την **Τασία,** την καπετάνισσα της Τριχωνίδας, που το ψάρεμα είναι για εκείνη τρόπος ζωής, αναζωογόνηση, χόμπι και επάγγελμα μαζί.

Στην άκρη της λίμνης βρήκαμε όμως κι άλλη παρέα. Τα παιδιά από τη **Χορωδία της** **Παντάνασσας** έχουν βάλει τη μουσική στη ζωή τους από μικρή ηλικία. Τα έθιμα και η παράδοση είναι η μεγάλη τους αγάπη, είναι η έκφραση της χαράς και της λύπης.
Κι από την ηρεμία της λίμνης και το υπέροχο ηλιοβασίλεμα στο **Πετροχώρι,** βρεθήκαμε με φίλους πολλούς και έμπειρους στη πεζοπορία, δίπλα σε ορμητικούς διπλούς καταρράκτες, στους εντυπωσιακούς δίδυμους **καταρράκτες Μοκιστιάνου.**

Η διαδρομή κατέληξε στο γραφικό **Θέρμο,** που φημίζεται για το φυσικό του κάλλος. Εκεί μιλήσαμε με τον κύριο **Σωτήρη,** τον αγαπημένο θυμόσοφο και πολυτεχνίτη της περιοχής. Η σμίλευση της πέτρας είναι η δική του τέχνη, μια τέχνη που του έμαθε πως μόνο με αγάπη, δημιουργία και δίψα για το καινούργιο καταφέρνεις να ζεις… **Μια Ζωή Αλλιώς.**

**14:00  ΠΟΠ ΜΑΓΕΙΡΙΚΗ  Κ W  - ΝΕΟ ΕΠΕΙΣΟΔΙΟ**

**Εκπομπή μαγειρικής με τον σεφ Ανδρέα Λαγό**

**«Πιπεριές Φλωρίνης, καρπούζια Μανωλάδας» - Καλεσμένη η Ίντρα Κέιν**

**15:00  ΣΤΟΥΝΤΙΟ 4   Κ8 W**

**...................................................................**

**ΣΗΜ: Δεν θα μεταδοθεί η ελληνική ταινία στις 13:00.**

**ΤΕΤΑΡΤΗ 3 ΣΕΠΤΕΜΒΡΙΟΥ 2025**

**...............................................................**

**06:00 ΣΕ ΞΕΝΑ ΧΕΡΙΑ (Ε) Κ8 W**

**Δραμεντί, παραγωγής 2021**

**Επεισόδιο 3o.** Ο Φεγκούδης εξακολουθεί να αντιστέκεται στην πρόταση του Πιπερόπουλου για εξαγορά της εταιρείας, ενώ ο Μάνος ζητεί βοήθεια από τον Χρύσανθο για να καταφέρει να αποφύγει τον γάμο που του ετοιμάζει ο πατέρας του. Ο Ταρζάν καταφέρνει να αρπάξει το μωρό μέσα από τα χέρια της απελπισμένης Τόνιας, με τη Σούλα και τον Λουδοβίκο να προσπαθούν να την πείσουν να πάει στην αστυνομία. Ο Πιπερόπουλος ανακαλύπτει την αλήθεια για τον κρυφό έρωτα της Μαριτίνας, παρά τις προσπάθειες του Παντελή να την καλύψει, ενώ το μωρό της Τόνιας καταλήγει απρόσμενα στο πίσω κάθισμα του αυτοκινήτου του Μάνου.

**07:00 Η ΜΗΧΑΝΗ ΤΟΥ ΧΡΟΝΟΥ (Ε) Κ8 W**

**Με τον Χρίστο Βασιλόπουλο**

**«Η Ιστορία της Δημοκρατίας: Η Γέννηση της Δημοκρατίας στην Αρχαία Αθήνα» - Α' Μέρος**

Η «Μηχανή του χρόνου» με τον Χρίστο Βασιλόπουλο παρουσιάζει την ιστορία του δημοκρατικού πολιτεύματος, που «γεννήθηκε» στην αρχαία Αθήνα και διαδόθηκε σε όλο τον κόσμο.

Η πορεία προς τη δημοκρατία ήταν μακρά και ξεκίνησε από τον 8ο αιώνα. Τότε καταργήθηκε η κληρονομική βασιλεία και την εξουσία πήραν οι ευγενείς. Οι κοινωνικές ανισότητες δημιούργησαν αναταραχή στην Αθήνα με αποκορύφωμα το Κυλώνειο άγος, την προσπάθεια δηλαδή του ευγενή Κύλωνα να καταλάβει την εξουσία που οδήγησε στον θάνατο των οπαδών του.

Οι πρόσφατες ανασκαφές στο αρχαίο νεκροταφείο του Φαληρικού Δέλτα, όπου βρέθηκαν αλυσοδεμένοι σκελετοί, δείχνουν ότι το «Κυλώνειο άγος» είχε πάρει μεγάλες διαστάσεις.

Οι αναταραχές που προκλήθηκαν έγιναν αφορμή για την πρώτη νομοθεσία στην ιστορία της Αθήνας, όταν οι ευγενείς για να αποφύγουν τον εμφύλιο, ικανοποίησαν το αίτημα των φτωχών για καταγραφή νόμων και την ανέθεσαν στον Δράκοντα.
Οι νόμοι του έμειναν στην ιστορία για τη σκληρότητά τους, αλλά δεν έλυσαν τα κοινωνικά προβλήματα της πόλης κι έτσι ανατέθηκε εκ νέου στον Σόλωνα να νομοθετήσει.

Οι διατάξεις του θεωρούνται τα πρώτα βήματα εκδημοκρατισμού των θεσμών ενώ η περίφημη Σεισάχθεια με την οποία απάλλαξε τους φτωχούς από τα χρέη χρησιμοποιείται ως όρος μέχρι τις μέρες μας.

Τα θεμέλια της δημοκρατίας έθεσε ο Κλεισθένης το 508 π.Χ. με τις μεταρρυθμίσεις του, που έδωσαν το δικαίωμα συμμετοχής στα κοινά και σε κατώτερες κοινωνικές τάξεις.

Ο «πατέρας της δημοκρατίας» με τον διαχωρισμό της Αττικής ανακάτεψε πλούσιους και φτωχούς. Καθόρισε εκ νέου τα όργανα εξουσίας και καθιέρωσε τον οστρακισμό ως μέτρο προστασίας του πολιτεύματος από επίδοξους τυράννους.
Ο Χρίστος Βασιλόπουλος συνομιλεί με ιστορικούς και αρχαιολόγους και παρουσιάζει τα σημαντικά γεγονότα που οδήγησαν την Αθήνα στον εκδημοκρατισμό της, ενώ κάνει αυτοψία στον χώρο που συνδέθηκε με το δημοκρατικό πολίτευμα. Την αρχαία αγορά.

Με τα μέτρα του Κλεισθένη οι θεσμοί στην Αθήνα σταθεροποιήθηκαν και τα κοινωνικά προβλήματα άρχισαν να εξομαλύνονται. Έτσι οι Αθηναίοι ήταν έτοιμοι όχι μόνο να αντιμετωπίσουν την επιδρομή των «βαρβάρων», αλλά και να γυρίσουν την πλάτη στον Πέρση βασιλιά, αποδεικνύοντας τη δημοκρατική τους παράδοση.

Στην εκπομπή μιλούν οι Άννα Ραμμού, καθηγήτρια αρχαίας ιστορίας, Edward Harris, Βρετανός καθηγητής αρχαίας ιστορίας, Ελένη Μπάνου, έφορος αρχαιοτήτων Αθηνών, Σελήνη – Ελένη Ψωμά, ιστορικός, αρχαιολόγοι από το επιγραφικό μουσείο Αθηνών και άλλοι επιστήμονες, ιστορικοί, καθηγητές.

**08:00 ΦΤΑΣΑΜΕ (Ε) Κ8  W**

**Με τον Ζερόμ Καλούτα**

**«Δελφοί»**

Στο κέντρο του κόσμου, ή αλλιώς, στον ομφαλό της Γης ταξιδεύει η εκπομπή «Φτάσαμε» με τον Ζερόμ Καλούτα και ανακαλύπτει την αστείρευτη ενέργεια του μοναδικού τόπου των Δελφών.

Ακολουθώντας τους αετούς του Δία, ο Ζερόμ επισκέπτεται τον αρχαιολογικό χώρο των Δελφών, που αποτελεί ένα μοναδικό μνημείο υψηλής αισθητικής, ιστορικής αξίας και πολιτιστικής κληρονομιάς, αλλά και τη γεμάτη ζωντάνια, σύγχρονη πόλη, που προσελκύει όλο το χρόνο τουρίστες από κάθε πλευρά της Γης.

Δίπλα στον αρχαιολογικό χώρο, ο Ζερόμ συναντά το σπίτι, όπου έζησαν ο Άγγελος Σικελιανός με τη γυναίκα του Εύα Πάλμερ κι έχει τη σπάνια εμπειρία να γνωρίσει από κοντά το μουσικό όργανο του Απόλλωνα και να μάθει τα μυστικά της λύρας του.

Στην ιστορική κι αυθεντική Άμφισσα, ο Ζερόμ κάνει μια βόλτα στην παλιά παράδοση των κουδουνοποιών και των βυρσοδεψών στη συνοικία της Χάρμαινας κι ανακαλύπτει τους τελευταίους τεχνίτες, που επιμένουν να συνεχίζουν επαγγέλματα συνδεδεμένα με την ιστορία του τόπου.

Στο γοητευτικό Χρισσό, ένα χωριό με αναπαλαιωμένα αρχοντικά και άφθονη θέα στον ελαιώνα της Άμφισσας, ο Ζερόμ μυείται στα μυστικά ενός απλού όσο και ξεχωριστού χαλβά, που αποτελεί κομμάτι της τοπικής κληρονομιάς και ταυτότητας. Όπως και ο χορός που ακολουθεί, για να ολοκληρώσει μια ιδιαίτερη εμπειρία...

**09:00  ΠΡΩΪΑΝ ΣΕ ΕΙΔΟΝ  Κ8 W**

**12:00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**13:00  Η ΖΩΗ ΑΛΛΙΩΣ (Ε) Κ8 W**

**Με την Ίνα Ταράντου**

**«Ναύπακτος και Τριζόνια»**

Τα **Τριζόνια** είναι ένα νησί κρυμμένο στην καρδιά του Κορινθιακού Κόλπου, άρρηκτα συνδεδεμένο με τη **Ναύπακτο,** αφού θεωρείται το θέρετρο της πόλης. Φθάνοντας εδώ, ξεχνάς το θόρυβο των αυτοκινήτων και το άγχος της καθημερινότητας. Οι λιγοστοί κάτοικοί του, που δεν ξεπερνούν τους 40 το χειμώνα, είναι χαμογελαστοί και φιλόξενοι, ζουν με αυτάρκεια και αλληλεγγύη.

Από το καΐκι κιόλας που μας πηγαίνει στο νησί, συναντάμε τη **Βασιλική,** τη μικρότερη κάτοικο του νησιού, που πηγαινοέρχεται κάθε μέρα απέναντι στο σχολείο. Οι πόρτες των σπιτιών ανοιχτές, το ίδιο και οι καρδιές των κατοίκων. Η **κυρία Αγγελική,** δυνατή και πολυάσχολη, ανάβει τον ξυλόφουρνο και φτιάχνει πίτα. Η βόλτα συνεχίζεται σε όλο το νησί, με ιστορίες ανθρώπων, ιστορίες αγάπης, ιστορίες ζωής που ξεσκονίζονται και φορούν τα καλά τους και πάλι για λίγο.

Αλλά και απέναντι στη **Ναύπακτο,** οι άνθρωποι που συναντήσαμε έχουν ιστορίες ζωής δυνατές και αγαπησιάρικες. Ο **Λευτέρης Μητσόπουλος,** «ο άνθρωπος ορχήστρα» με το ιδιαίτερο χιούμορ και την αφοπλιστική του αμεσότητα, μας κάνει να γελάσουμε και να κλάψουμε με την ίδια ευκολία. Και ο **κύριος Αρτινόπουλος,** αρχιτέκτονας και ακούραστος σουρεαλιστής ζωγράφος, έχει μια πηγαία, δυνατή και συγχρόνως γλυκιά αγάπη για τη ζωή, την ομορφιά και την τέχνη. Ασκείται καθημερινά και στα τρία, ενώ το μυστικό του είναι το πρωινό του ρόφημα: ένα ποτήρι γεμάτο χρώματα, για να πηγαίνει η ζωή καλύτερα!

Άνθρωποι όμορφοι, αυθεντικοί που ζουν κάθε μέρα τη Ζωή τους Αλλιώς, γιατί μόνο έτσι γνωρίζουν!

**14:00  ΠΟΠ ΜΑΓΕΙΡΙΚΗ  Κ W   - ΝΕΟ ΕΠΕΙΣΟΔΙΟ**

**Εκπομπή μαγειρικής με τον σεφ Ανδρέα Λαγό**

**«Φάβα Φενεού, μύδια Χαλάστρας»** - **Καλεσμένος ο** **Δημήτρης Αντωνόπουλος**

**15:00  ΣΤΟΥΝΤΙΟ 4   Κ8 W**

**...................................................................**

**ΣΗΜ: Δεν θα μεταδοθεί η ελληνική ταινία στις 13:00.**

**ΠΕΜΠΤΗ 4 ΣΕΠΤΕΜΒΡΙΟΥ 2025**

**...............................................................**

**06:00 ΣΕ ΞΕΝΑ ΧΕΡΙΑ (Ε) Κ8 W**

**Δραμεντί, παραγωγής 2021**

**Επεισόδιο 4o.** Ο Μάνος βρίσκει το μωρό στο πίσω κάθισμα του αυτοκινήτου του. Μετά το πρώτο σοκ, πάει τον μπέμπη στο ξενοδοχείο του, για να τον φροντίσει μαζί με την Τζέιν. Η Τόνια είναι ψυχικά ράκος μετά την απαγωγή του παιδιού της, αλλά αρνείται πεισματικά να ειδοποιηθεί η αστυνομία, για να μη βάλει σε κίνδυνο τη ζωή του μωρού. Ο Φλοριάν με τη Σούλα κάνουν έναν μεγάλο καβγά και τα λένε έξω από τα δόντια, ο ένας στον άλλον, χωρίς να μπορεί κανένας να τους σταματήσει. Ο Πιπερόπουλος αρνείται να δεχθεί ότι η κόρη του είναι ερωτευμένη με τον Μάνο, τον γιο του μεγαλύτερου εχθρού του.

Η Μαριτίνα δεν αντέχει την καταπίεση του Πιπερόπουλου και παίρνει τη μεγάλη απόφαση να φύγει από το σπίτι της. Και καθώς αναζητεί μια νέα στέγη, τηλεφωνεί στον Φεγκούδη.

**07:00 Η ΜΗΧΑΝΗ ΤΟΥ ΧΡΟΝΟΥ (Ε) Κ8 W**

**Με τον Χρίστο Βασιλόπουλο**

**«Η Ιστορία της Δημοκρατίας: Η εδραίωση της Δημοκρατίας και η Αθήνα του Περικλή» - Β' Μέρος**

Η «Μηχανή του χρόνου» με τον Χρίστο Βασιλόπουλο, στο πλαίσιο του αφιερώματος στην «Ιστορία της Δημοκρατίας», παρουσιάζει το δεύτερο μέρος.

Μετά τις μεταρρυθμίσεις του Κλεισθένη το 508 π.Χ. που άνοιξαν τον δρόμο προς τη Δημοκρατία και τη νίκη των Ελλήνων στους Περσικούς Πολέμους, η Αθήνα έφτασε στην απόλυτη ακμή της. Ηγέτης της πόλης ήταν ο Περικλής, που διαδέχτηκε τον Εφιάλτη. Φυσικά όχι τον προδότη των Σπαρτιατών, αλλά τον αρχηγό της παράταξης των δημοκρατικών. Την εποχή εκείνη «γεννήθηκε» και άκμασε η ρητορική, η φιλοσοφία, το αρχαίο θέατρο, η Τέχνη. Έτσι, στις μέρες μας απολαμβάνουμε τον Παρθενώνα, τις αρχαίες τραγωδίες και κωμωδίες, αλλά και υποδειγματικούς λόγους ρητόρων που εκφωνήθηκαν πριν από αιώνες στην Πνύκα και την Αρχαία Αγορά.

Ο Χρίστος Βασιλόπουλος παρουσιάζει τη φορολογία της αρχαιότητας που στις μέρες μας φαντάζει ουτοπική, σύμφωνα με την οποία πλήρωναν οι έχοντες για να επωφελούνται οι μη έχοντες, αλλά και το κράτος.

Το ρεπορτάζ αποκαλύπτει ότι η Δημοκρατία είχε και τις αδυναμίες της, όπως η μεταστροφή του οστρακισμού, από «μέσο» προστασίας του πολιτεύματος σε αντιπολιτευτικό εργαλείο, αλλά και η δημαγωγία που παρέσυρε πολλές φορές τους Αθηναίους σε λάθος αποφάσεις με χαρακτηριστικό παράδειγμα αυτό του Αλκιβιάδη. Η Δημοκρατία, που χρειάστηκε πολλά χρόνια για να καθιερωθεί, χρειάστηκε και πολύ καιρό για να καταλυθεί. Μετά τον Πελοποννησιακό Πόλεμο η πόλη της Αθήνας, αλλά και το πολίτευμα, άρχισαν να παρακμάζουν.

Ωστόσο, η Αθήνα είναι περήφανη μέχρι τις μέρες μας για τον χαρακτηρισμό ως «η πόλη που γέννησε τη Δημοκρατία».
Στην εκπομπή μιλούν οι: Άννα Ραμμού (καθηγήτρια Αρχαίας Ιστορίας), Edward Harris (Βρετανός καθηγητής Αρχαίας Ιστορίας), Ελένη Μπάνου (έφορος Αρχαιοτήτων Αθηνών), Σελήνη – Ελένη Ψωμά (ιστορικός), αρχαιολόγοι από το Επιγραφικό Μουσείο Αθηνών, Δημήτρης Πλάντζος (επίκουρος, καθηγητής Κλασικής Αρχαιολογίας στο ΕΚΠΑ), Βασίλης Κωνσταντινόπουλος (αναπληρωτής καθηγητής Αρχαίας Ελληνικής Φιλολογίας, Τμήμα Φιλολογίας Πανεπιστήμιο Πελοποννήσου), καθώς και άλλοι επιστήμονες, ιστορικοί και καθηγητές.

**08:00 ΦΤΑΣΑΜΕ (Ε) Κ8  W**

**Με τον Ζερόμ Καλούτα**

**«Τρίπολη»**

Σε μια πόλη με ιστορία, χαρακτήρα και αρχοντιά ταξιδεύει η εκπομπή «Φτάσαμε», με τον Ζερόμ Καλούτα να εξερευνά την ιστορική ταυτότητα αλλά και το σύγχρονο πρόσωπο της **Τρίπολης**.

Με αφετηρία μια από τις ομορφότερες πλατείες της Ελλάδας, την πλατεία Άρεως με τον ανδριάντα του Γέρου του Μωριά, Θεόδωρου Κολοκοτρώνη, ο Ζερόμ περπατά στους γραφικούς πεζόδρομους της Τρίπολης κι ανακαλύπτει το τελευταίο παραδοσιακό «καθεκλοποιείο» της πόλης, όπου η λαϊκή τέχνη της χειροποίητης ξύλινης καρέκλας γνώρισε μεγάλη ακμή στο παρελθόν.

Κι από το χθες, επιστρέφουμε στο σήμερα, στον γεμάτο όνειρα και φιλοδοξίες κόσμο της γυναικείας ομάδας ποδοσφαίρου του ιστορικού Αστέρα Τρίπολης. Ο Ζερόμ αναλαμβάνει να προπονήσει τα κορίτσια, που πρωταγωνιστούν στο πρωτάθλημα της Α΄ Εθνικής και διαπιστώνει ότι… η ομάδα πετάει!

Στο επιβλητικό αρκαδικό τοπίο της Κάψιας, λίγα χιλιόμετρα έξω από την πόλη της Τρίπολης, ο Ζερόμ συμμετέχει στο κλάδεμα αμπελιών, που αναπτύσσονται «ακούγοντας» κλασική μουσική, σε ένα χώρο που συνδυάζει την παραγωγή κρασιού με την τέχνη.

Κι επειδή οι παλιές ταβέρνες της Τρίπολης έχουν τη δική τους μεγάλη ιστορία, ο Ζερόμ επισκέπτεται μια από τις τελευταίες που παραμένουν σε λειτουργία για να γνωρίσει τα μυστικά της τοπικής γαστρονομίας, μέσα από το λαγωτό, ένα παραδοσιακό αρκαδικό κυριακάτικο πιάτο.

Πέρα, βέβαια, από την παραδοσιακή, την ιστορική ή τη γαστρονομική, η πόλη έχει και μια ροκ πλευρά, που ο Ζερόμ ανακαλύπτει με μια μουσική παρέα, τραγουδώντας Μπομπ Ντίλαν στους δρόμους της Τρίπολης...

**09:00  ΠΡΩΪΑΝ ΣΕ ΕΙΔΟΝ  Κ8 W**

**12:00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**13:00  Η ΖΩΗ ΑΛΛΙΩΣ (Ε) Κ8 W**

**Με την Ίνα Ταράντου**

**«Ένδοξη Γη, Ρέθυμνο»**

Μερικά μέρη μοιάζουν να λειτουργούν στον δικό τους χωροχρόνο. Να κινούνται προς τα έξω και παράλληλα να στρέφονται προς τα μέσα. Το Ρέθυμνο, με τον δυναμισμό και την κουλτούρα του, είναι από αυτά τα μέρη. Εδώ ανταμώσαμε ανθρώπους κάθε ηλικίας, που το παρελθόν τούς αφορά. Το αισθάνονται, το τιμούν και το προβάλλουν στο παρόν, στον τρόπο που έχουν επιλέξει να ζουν την κάθε τους μέρα. Έχουν αφεθεί σε έναν χορό συρτό, έχουν εμπιστευτεί τη δύναμη της κρητικής ψυχής και ακολουθούν τον παλμό της.

Η πολυπράγμων αρχαιολόγος Ειρήνη Γαβριλάκη μάς πήγε, με τις γνώσεις και τα λόγια της, ένα ταξίδι πίσω στον χρόνο, αλλά και μέσα στον εαυτό μας. Ακούσαμε για μάχες, πολέμους, καταστροφές αλλά και ανθρώπινες δημιουργίες και θριάμβους.
Η Ειρήνη και η Ελένη, ντυμένες με τις χειροποίητες στολές τους, μας μίλησαν για τη μεγάλη τους αγάπη, την παράδοση. Δυο νέες κοπέλες που έχουν ήδη πάρει τη σκυτάλη από τη Δήμητρα, που οι βελονιές της έχουν ταξιδέψει σε όλο τον κόσμο.
Ο Δημήτρης Σκαρτσιλάκης, ένας νέος, μοντέρνος άνθρωπος που το κανονικό του επάγγελμα είναι ζαχαροπλάστης, μας γλύκανε με το πάθος του για την ιστορία της Μεγαλονήσου και τη σημαντική συλλογή αντικειμένων που διαθέτει, κυρίως από τη Μάχη της Κρήτης.

Και, τέλος, ο γλυκύτατος Γιώργος, ο άλλος ζαχαροπλάστης της παρέας, μας έμαθε τα μυστικά του διάσημου μπακλαβά του, αλλά μας αποκάλυψε και το άλλο μεγάλος πάθος του, τα ταξίδια σε όλο τον κόσμο. Άραγε ποια θα ήταν η βασίλισσα λέξη που θα εξέφραζε την Κρήτη και τους ανθρώπους της, οι οποίοι ξέρουν να ζουν και να αγαπούν; Που ζουν τη *Ζωή τους αλλιώς,* γιατί δεν ξέρουν άλλον τρόπο;

**14:00  ΠΟΠ ΜΑΓΕΙΡΙΚΗ  Κ W   - ΝΕΟ ΕΠΕΙΣΟΔΙΟ**

**Εκπομπή μαγειρικής με τον σεφ Ανδρέα Λαγό**

**«Λαδοτύρι Μυτιλήνης, μελιτζάνα Λαγκαδά»** - **Καλεσμένη η Ηρώ Μουκίου**

**15:00  ΣΤΟΥΝΤΙΟ 4   Κ8 W**

**...................................................................**

**ΣΗΜ: Δεν θα μεταδοθεί η ελληνική ταινία στις 13:00.**

**ΠΑΡΑΣΚΕΥΗ 5 ΣΕΠΤΕΜΒΡΙΟΥ 2025**

**...............................................................**

**06:00 ΣΕ ΞΕΝΑ ΧΕΡΙΑ (Ε) Κ8 W**

**Δραμεντί, παραγωγής 2021**

**Επεισόδιο 5o.** Η αναζήτηση του μωρού συνεχίζεται και όσο η Τόνια προσπαθεί να καταλάβει τι συνέβη στο παιδί της, το δίδυμο των απαγωγέων, Φλοριάν και Ταρζάν, συνειδητοποιεί πως έχει κάνει το ένα λάθος πίσω από το άλλο. Οι υποψίες γύρω από τον Φλοριάν πυκνώνουν και τον εξωθούν στα άκρα. Παράλληλα, οι προσπάθειες του Φεγκούδη να ενώσει τον Μάνο με τη Μαριτίνα τορπιλίζονται από έναν αναπάντεχο ερχομό στην οικογένεια.

**07:00 Η ΜΗΧΑΝΗ ΤΟΥ ΧΡΟΝΟΥ (Ε) Κ8 W**

**Με τον Χρίστο Βασιλόπουλο**

**«Μανώλης Ρασούλης»**

Η ζωή και το έργο του πολυτάλαντου στιχουργού και συγγραφέα Μανώλη Ρασούλη, «ζωντανεύει» μέσα από αφηγήσεις και σπάνια ντοκουμέντα στη «Μηχανή του χρόνου».

Από τον γαλλικό Μάη του ’68, στην «Εκδίκηση της Γυφτιάς» και στα «Δήθεν». Από την Κρήτη στην Ινδία και στην αναζήτηση της Κρυμμένης Αρμονίας του γκουρού Ραζνίς.

Η εκπομπή εστιάζει στα χρόνια που έζησε στο Λονδίνο και στη ένταξή του στο τροτσκιστικό κίνημα, τα χρόνια που δούλεψε ως εργάτης στη ναυπηγοεπισκευαστική και στην πορεία του στο ελληνικό τραγούδι.

Η «Μηχανή του χρόνου» περιγράφει την περιπέτεια του Μανώλη Ρασούλη, που στοχοποιήθηκε ως δήθεν τρομοκράτης και εγκέφαλος της 17 Νοέμβρη, αλλά και όταν βρέθηκε στο στόχαστρο των Αρχών, εξαιτίας του περιοδικού «Αυγό», που εξέδιδε την δεκαετία του ‘80.

Οι πρώτες ηχογραφήσεις του ως τραγουδιστής και οι συνεργασίες του με μερικούς από τους μεγαλύτερους ερμηνευτές και συνθέτες του ελληνικού τραγουδιού όπως τον Μάνο Λοΐζο και τον Διονύση Σαββόπουλο. Ο ανήσυχος στιχουργός που έφερε τα πάνω-κάτω στο ελληνικό τραγούδι και έλεγε ότι ήταν επιθυμία του να ανεβάσει την Αριστερά στα τραπέζια. Η σχέση του με το συγκρότημα Τρύπες και τον Γιάννη Αγγελάκα, αλλά και τα ταξίδια του σε ολόκληρο τον κόσμο.

**Στην εκπομπή, μιλούν για τη σχέση τους με τον Μανώλη Ρασούλη οι:** Χάρις Αλεξίου, Χρήστος Νικολόπουλος, Βάσω Αλαγιάννη, Πέτρος Βαγιόπουλος, η κόρη του Ναταλία Ρασούλη, Ορφέας Περίδης, Γιάννης Αγγελάκας, Γιώργος Κούδας, Γιώργος Κοντογιάννης, Φώντας Λάδης, Λέων Πόλικερ και ο Γιώργος Γαβαλάς.

**08:00 ΦΤΑΣΑΜΕ (Ε) Κ8  W**

**Με τον Ζερόμ Καλούτα**

**«Μήλος»**

Θαλασσινό αεράκι, παραδοσιακές γεύσεις και μουσικές, αλλά και πανέμορφες ακρογιαλιές περιμένουν τον **Ζερόμ Καλούτα** στο επεισόδιο της εκπομπής **«Φτάσαμε»** στο νησί με τις 75 παραλίες, τα γραφικά ψαροχώρια και το ηφαιστειογενές έδαφος. Σωστά καταλάβατε, **«Φτάσαμε» στη Μήλο**.

Το ταξίδι στο δυτικότερο νησί των Κυκλάδων αρχίζει από το σήμα κατατεθέν του, τις πανέμορφες διαφορετικές παραλίες του. Με αφετηρία την εντυπωσιακή **Φυριπλάκα**, ο Ζερόμ… τραβάει κουπί και βρίσκει θησαυρούς, όπως πανέμορφους μικρούς κόλπους και σπηλιές μέσα σε τιρκουάζ νερά.

Στη Μήλο κάθε μικρή πετρούλα έχει την ιστορία και τη χάρη της, έτσι ο Ζερόμ ανακαλύπτει στον **Αδάμαντα** πώς μέσα από μια ταπεινή πέτρα, μπορεί να δημιουργηθεί ένα μοναδικό κόσμημα.

Στον **Επτάστομο** ή **Περιβόλια** ο Ζερόμ έρχεται σε επαφή με την αγροτική ζωή της Μήλου και τα προϊόντα της, ενώ στη **Ζεφυρία** συμμετέχει στη δημιουργία ενός διαφορετικού κουφέτου με μέλι και λευκή κολοκύθα, που βγαίνει μόνο στο νησί.

Η μουσική δεν λείπει ούτε από αυτό ταξίδι. Ο Ζερόμ γνωρίζει τον πιο παλιό μουσικό της Μήλου, ο οποίος τραγουδά με το λαούτο του και μιλά για τα αμέτρητα γλέντια που έχει ζήσει στο νησί της Αφροδίτης...

**09:00  ΠΡΩΪΑΝ ΣΕ ΕΙΔΟΝ  Κ8 W**

**12:00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**13:00  Η ΖΩΗ ΑΛΛΙΩΣ (Ε) Κ8 W**

**Με την Ίνα Ταράντου**

**«Λύρα, λεβεντιά και μνήμη: Ρέθυμνο»**

Το Ρέθυμνο των αισθήσεων και των συναισθημάτων. Αυτό ανακαλύψαμε μέσα από τις ιστορίες των ανθρώπων που συναντήσαμε. Γεμίσαμε μουσική, τέχνη και παράδοση. Μαγευτήκαμε από την κρητική λύρα, γευτήκαμε τσικουδιά και νιώσαμε τη δύναμη ψυχής υπέροχων ανθρώπων.

H ζεστή φωνή της Γεωργίας Νταγκάκη, που κατάγεται από το Ρέθυμνο, το άκουσμα της λύρας της και ολόκληρη η παρουσία της μέσα στο ιστορικό Σπήλαιο Μελιδονίου, ήταν σαν μια μαγική αποτύπωση όλης της Κρήτης μαζί. Και οι ιστορίες που κρύβει στα έγκατά του ο Γεροντόσπηλιος, από τη Νεολιθική ακόμη εποχή μέχρι τις μεγάλες τραγωδίες της Τουρκοκρατίας, ζωντάνεψαν μπροστά μας. Ο Μανώλης Σταγάκης, της γνωστής οικογένειας κατασκευαστών λύρας, τρεις γενεές τώρα, ήταν ο ιδανικότερος για να μας μιλήσει για το εθνικό όργανο της Κρήτης. Από το οργανοποιείο του, που έχουν περάσει οι μεγαλύτεροι καλλιτέχνες του τόπου, δεν γινόταν να μην περάσουμε κι εμείς και να θαυμάσουμε την περίφημη αχλαδόσχημη λύρα «τύπου Σταγάκη». Ο Γιάννης Μπλέτας, ένας Κοζανίτης που διάλεξε το Ρέθυμνο για να ζήσει τη ζωή του, μας μίλησε για την καλλιτεχνική ατμόσφαιρα της πόλης. Κάτι στο οποίο συμβάλλει σημαντικά και ο ίδιος, μέσα από τα εργαστήρια, τα σενάρια και τα φιλμ του, συχνά με θέμα την Κρήτη. Με τσικουδιές και μαγειρέματα από τον Ρεθυμνιώτη σεφ Μιχάλη Χάσικο, μέσα σ’ ένα αποστακτήριο, γνωρίσαμε και τον Αντρέα Γιακουμάκη. Έναν άνθρωπο που, ενώ η μοίρα τού έφερε μεγάλες λύπες και ίσως τον μεγαλύτερο πόνο, εκείνος συνεχίζει αγέρωχος και με αφοπλιστική δύναμη ψυχής, να πιστεύει στον άνθρωπο και τις αξίες. Στο Ρέθυμνο γνωρίσαμε ανθρώπους που ξορκίζουν τη λύπη τους και την κάνουν αγάπη, ανθρώπους που ποιούν ήθος, που έχουν ζωντάνια, λεβεντιά και μεράκι, για να ζουν τη *Ζωή τους αλλιώς*.

**14:00  ΠΟΠ ΜΑΓΕΙΡΙΚΗ  Κ W   - ΝΕΟ ΕΠΕΙΣΟΔΙΟ**

**Εκπομπή μαγειρικής με τον σεφ Ανδρέα Λαγό**

**«Ελαιόλαδο Πλωμαρίου, πατάτες Αμαλιάδας» - Καλεσμένος ο Μάξιμος Μουμούρης**

**15:00  ΣΤΟΥΝΤΙΟ 4   Κ8 W**

**...................................................................**

**ΣΗΜ: Δεν θα μεταδοθεί η ελληνική ταινία στις 13:00.**